
Jteriucundus  libellus  est  M.  Minucii  Felicis  cui  Octavii  nomen  inscripsit  eius  quem 
cum  Caecilio  fidei  christianae  osore  de  veri  dei  cultu  se  praesente  et  arbitro  facit 
contendentem.  Quo  sermone  non  sane  nimis  subtilibus  rationibus  aut  invictis  argu- 
mentis  christianam  religionem  superstitione  Romana  superiorem  esse  demonstratur, 
quamquam  ne  illud  quidem  ingratum  est  aspicere  quo  maxime  genere  probandi  et 
redarguendi  illa  aetate  quibusve  maledictis  aut  conviciis  inter  se  utriusque  sectae 
comites  digladiari  soliti  sint;  sed  quae  disputantur,  ea  omnia  exquisita  sermonis  ele- 
gantia,  nonnumquam  artificiosius  perpolita,  dicuntur,  ut  licet  passim  veterum  imita- 
tionem,  Tullianam  imprimis,  agnoscas,  tamen  haec  nativum  quendam  leporem  orationis 
prae  se  ferre  videantur,  quo  qui  legant  non  possint  non  valde  delectari.  Quo  magis 
dolendum  est  hunc  libellum  unius  codicis  fide  niti  non  optime  scripti  sed  iam  multi- 
fariam  librariorum  incuria  depravati:  quorum  errorum  bonam  partem  indefessa  pluri- 
morum  criticorum  studia  per  tria  saecuia  in  hunc  libellum  coUata  feliciter  sustulerunt; 
sed  restant  non  ita  pauca  quae  aut  nondum  suo  emendandi  genere  sanata  sunt  aut  falso 
temptata,  cum  integra  sint,  interpretis  munus  requirunt  quo  ab  iniuria  criticorum,  si  fieri 
possit,  vindicentur.  Ex  utroque  genere  hac  reveniente  scribendi  necessitate  nonnulla 
promere  paucisque  disceptare  volumus,  ita  rati,  posse  etiam  in  huius  generis  et  aetatis 
libro  exemplis  doceri  quid  severitas  argumentandi  poscat  aut  repudiet,  et  cum  subinde 
accidat  ut  ad  huius  scriptoris  consuetudinem  declarandam  tuendamve  latius  vagemur, 
continget  fortasse  etiam  ultra  huius  libelli  cancellos  quod  utile  sit  afferre. 

I.  Incipimus  autem,  quoniam  ordinem  disputationis  Minncianae  sequimur,  a 
levioribus  duabus  quaestionibus.  Leve  est  enim  quod  in  his  verbis  quae  in  exordio  sunt 
sermonis  Caeciliani  c.  5,  2 

proinde  si  mihi  quasi  novus  aliqui  et  quasi  ignarus  partis  utriuaque 
considaa,  nullum  negotium  est  pate/acere  omnia  in  rebus  humanis  dubia 
incerta  suspensa  magisque  omnia  veri  similia  quam  vera 
alterum  omnia  variis  modis  vexarunt.  Fuit  qui  vocem  delendam  esse  censeret. 
Probe:  abesse  enim  potuit;  quis  negat?  Alter  omnino  maluit  reponi:  ne  id  quidem 
ferri  non  potuit,  quamquam  iis  locis,  quibus  hoc  commentum  suum  probare  studuit 
Cornelissenus,  non  multum  adiuvatur  et  paulo  fortasse  deterius  est  eo  cuius  locum 
obtinere  iubetur.  Usenero  placuit  Kiesslingii  sui  somnia,  quod  specie  paulisper 
decipere  potuit,  curiosius  inquirenti  patefaciet  ipsum  se  in  hanc  orationem  non  quadrare. 
Novam  viam  ingressa  Baehrensii  sagacitas  addendo,  non  delendo  aut  mutando  Minucii 
verba  integrari  sibi  persuasit;  qui  cum  ita  edidit  magisque  omnia  [de  his  iudicia] 
verisimilia  quam  vera,  duplicem  sententiarum  ordinem  effecit  et  sic  omnia,  quia  non 
eadem  quae  ante  significaret,  firmari  iudicavit:  in  qua  re  testimoniis  quidem  ab  eo 
allatis  nos  nihil  movemur.  Denique  exstitit  qui  magisque  obvia  verisimilia  q.  v.  scri- 
bendum  proponeret,  quod  veremur  ne  non  multis  placiturum  sit.  Videmus  varietatem 
opinionum.  Quid  sequar  aut  quemf  At  nobis  primum  videtur  discrimen  illud  a  Baeh- 
rensio  in  sententiam  inlatum  falso  inferri,  ut  pars  altera  de  rebus  humanis,  altera  ab 
ipso  additamento  reficta  de  iudioiis  hominum  valeat:  nam  et  prior  pars  de  iudiciis 
accipi  (cf.  c.  14,  5)  nec  altera  non  etiam  de  rebus  potuit  intelligi:  ita  quemadmodum 
recte  dicitur  omnia  in  rebus  humanis  dubia  incerta  suspensa  esse,  non  minus  recte 
dici  poterat  omnia  in  rebus  humanis  veri  similia  magis  quam  vera,  velut  Livius  Anicii 
triumphum  cum  triumpho  Aemilii  Pauli  conferens  scribit  (45,  43,  2)  similia  omnia 
magis  visa  hominibus  quam  paria,  h.  e.  mehr  nur  dhnlich  als  gieich:  premitur  enim 
prius  ut  apud  Minucium.  Quod  si  recte  iudicamus  consequens  est,  ut  alterum  omnia 
abesse  quidem,  uti  diximus,  totaque  sententia  uno  ordine  decurrere  potuerit  omnia 
in  rebus  humanis  dubia  incerta  suspensa  magisque  veri  siinilia  quam  vera,  sed  nunc 
cura  adsit,  hoc  unum  sit  defendendum  non  semel  quod  satis  erat  sed  bis  esse  omnia 
positum.  Quod  quamquam  ex  eo  genere  est,  in  quo  scriptoris  libertati  aliquid  conce- 
dendum  videatur,  cum  praesertim  ne  causa  quidem  lateat,  in  hac  oratione  cur  addi 
maluerit  quam  omitti,  tamen  quae  est  criticorum  contumacia  nihil  egisse  existimabi- 
mur,  nisi  forte  contigerit,  ut  exempli  vi,  cui  plus  tribui  quam  argumentandi  proba- 
bilitati  solet,  opinionem  nostram  confirmemus.  Sed  Cicero,  qui  ita  scribit  (de  nat. 
deor.  1,  20,  54)  quis  enim  non  timeat  omnia  providentem  et  cogitantem  et  animadver- 
tentem  et  omnia  ad  se  pertinei'e  putantem  curiosum  et  plenum  negotii  deum,  cum  uno 
omnia  defungi  posset,  maluit  in  hac  exigua  di£ferentia  orationis  suum  utrique  sententiae 
inserere.  Qui  idem  cum  scribit  (Acad.  post.  1,  12,  44)  omnes  veteres  .  .  ut  Democri- 
tus,  in  profundo  veritatem  esse  demersam,  opinionibus  et  institutis  omnia  teneri,  nihil 

veritati  re/inqui,  denique  omnia  tenebris  circumfusa  esse  dixerunt,  tantum  vel  in  oratione 
diversa  probare  potest,  ne  a  Minucii  quidem  sententia  esse  cur  duplex  omnia  alienum 
babeatur.  Quamobrem  hoc  nos  damus  Minucio,  ut  bipertitam  cum  sententia  orationem 
geminato  omnia  efficeret;  qui  cum  ita  verba  ordinaverit  ma^isque  omnia,  cum  posset 
et  omnia  magis  veri  similia,  varietati  positus,  quam  impensa  opera  sequi  solet,  scite 
consuluit. 

Alterius  quaestionis  argumentum,  quam  esse  ex  levioribus  diximus,  ex  c.  11,  8 
petimus,  ubi  Caecilius  christianorum  spem  reviviscendi  post  mortem  irridens  haec  dicit 
et  tamen  tanta  aetas  ahiit,  saecula  innumera  fluxerunt:  quis  unus  ullus  ab 
inferis  vel  Proteailai  sorte  rem^avit  horarum  saltem  permisso  commeaiu, 
vel  ut  exemplo  crederemus? 
In  quibus  horarum  non  satisfacere  sententiae  opinati  olim  aut  trium  aut  paucarum 
addendum  putarunt;  quibus  adsentiens  Halmius  defectus  quidem  indicium  eo  loco  fecit, 
in  praefatione  autem  scribit  (p.  xi)  'horarum  per  se  ipsum  id  significare  non  posse 
quod  sententia  requirat  horarum  aliquot  commeatu.^  Fuerunt  quidem  postea  qui  nihil 
moverent  aut  nihil  addendum  esse  affirmarent;  sed  cum  novissimus  editor,  eadem 
cum  Halmio  persuasione  ductus,  non  leniter  haec  ad  suum  arbitratum  reformaverit, 
horarum  saltem  permisso  commeatu  trium,  ut  exemplo  crederemus,  fortasse  non  inutile 
est,  de  re  verbo  admonere.  Certo  enim,  nisi  fallit  opinio,  probari  potest,  errasse  cum 
superioribus  Halmium,  quod  horarum  commeatum  negabat  ea  vi  poni  posse  ut  in- 
telligeretur  horarum  paucarum  commeatus.  Sic  enim  Suetonius  locutus  est  vit.  Ne- 
ronis  37  mori  iussis  non  amplius  quam  horarum  spatium  dabat,  ubi  in  libris  quibusdam 
deterioribus,  quos  Rothius  affert,  aut  duarum  aut  ///  ante  horarum  insertum  legitur, 
quorum  hoc  F.  A.  Wolfius  probavit,  utrumque  suo  iure  sprevit  Rothius,  et  iam  olim 
Ernestius  horarum  spatium  esse  horarum  aliquot  recte  adnotarat.  Eodemque  modo 
Saetonius  iterum  scripsit  vit.  Domitian.  3  inter  initia  principatus  cotidie  secretum  sibi 
horarum  sumere  solebat  nec  quicquam  amplius  quam  muscas  captare;  et  hic  quidem 
magnus  Casaubonus  horarum  rii  scribi  iussit,  Wolfius  autem  secretum  horarium  maluit, 
quae  vox  nihili  est,  uterque  praeter  morem  in  re  simplici  et  aperta  lapsi.  Minucii 
nemo  memor  fuit  in  Suetonio  ut  in  Minucio  nemo  Suetonii  :  putamus  autem  haec 
tria  exempla  codicum  auctoritate  firmata  satis  sibi  invicem  praesidii  praebere.  Sed 
Wolfio  ut  satisfiat,  qui  dubitabat  non  magis  quam  horarum  spatium  ab  ullo  scrip- 
tore  dierum,  annorum  spatium,  positum  esse,  hoc  memoramus,  lustinum,  quamquam 
nonnumquam  intei^iectis  paucis  diebus  scribit,  ut  Livius  loqui  solet,  saepe  tamen  et 
saepius  fortasse  interiectis  diebus  dixisse,  velut,  ne  desiderentur  loci,  3,  7,  5;  5,  10, 
8;  18,  1,  11;  18,  7,  9,  multis  aliis,  idem  interiecto  tempore  (18,  3,  18)  et  legati 
Gallorum  qui  ante  menses  Romam  incenderant  (20,  5,  4).  Apud  Minucium  autem  si 
relinquenda  sunt  verba  tradita  horarum  saltem  permisso  commeatu,  eo  magis  apertum 
est  in  proxima  sententia  vel  ut  (uelud  cod.)  exemplo  crederemus  particulas  vel  ui, 
quibus  Baehrensius  abutitur  ut  refingat  numerum  horis  addendum,  alii  al^r  mutarunt, 


temptandas  Don  esse,  qaae  et  probabilem  sententiam  habent  et  exemplo  firmantar, 
Ciceronis  de  re  publica  (2,  40,  67)  est  tibi  ex  iii  ipsis  qui  adaunt  hella  copia  vel  ut  a  te 
ipao  ordiare. 

II.  Posteaqaam  Octavias  c.  19  asqae  a  Thale  Milesio  de  deorum  natura  philo- 
sophorum  sententias  enumeravit,  rationem  concludens  his  verbis  desinit  20,  1 

Expoaui  opiniones  omnium  ferme  philoaophorum  quibus  inlustrior  gloria 
esty  deum  unum  multis  licet  designasse  nominibuSf  ut  quivis  arbitretur 
aut  nunc  christianos  philosophos  esse  aut  philosophos  fuisse  iam  tunc 
christianos. 
Paene  mirum  est,  hanc  orationem  superiorum  nemini  quod  sciamus  scrupulum  iniecisse 
neque  Halmio:  pendet  enim  infinitivus  deum  .  .  designasse,  qui  ab  exposui  regi  non 
potest  neque  uUa  probabili  ratione  explicari.  Quod  qui  intellexerunt,  Baehrensius, 
cum  ita  edidit  exposui  opiniones  omnium  ferme  philosophorum  quibus  inlustrior  gloria 
est,  deum  unum  multis  licet  designantium  nominibus,  ut  q.  ex  prava  oratione  emendando 
deteriorem  effecit,  Cornelissenus  autem  cum  scribit  exposui  opiniones  omnium  fe^^me 
philosophorum  quibus  inlustrior  gloria,  et  deum  unum  multis  liquet  designasse  nominibus, 
hoc  quidem  verissime  perspexit,  hanc  non  unam  esse  sed  duas  sententias,  quas  tamen 
non  apte  per  et  coniunctionem  copulavit  neque  liquet  verisimili  coniectura  ex  licet 
restituit,  qua  concessiva  particula  nihil  erat  ad  hanc  orationem  accommodatius.  Itaque 
nos  hoc  tenentes  duas  esse  sentcntias  alteram  integram  esse  statuimus,  alteram  initio 
mancam:  exposui  opiniones  omnium  ferme  philosophorum  quibus  inlustrior  gloria  est: 
*  *  *  deum  unum  multis  licet  designasse  nominibus,  ut  quivis  etc.  Quod  ubi  agnoveris, 
ne  de  supplemento  quidem  ambigi  potest  quo  ruptus  orationis  tenor  reficiatur.  Etenim 
sic  scripsisse  Minucium  suspicamur: 

Exposui  opiniones  omnium  ferme  philosophorum  quibus  inlustrior  gloria 
est:  [deprehendimus  eos]  deum  unum  multis  licet  designasse  nominibus, 
ut  quivis  arbitretur  aut  nunc  christianos  philosophos  esse  aut  philosophos 
fuisse  iam  tunc  christianos. 
Quo  facto  et  causa  omissi  verbi  patefacta  est  et  Minucium  intelligimus  eadem  paene 
orationis  forma  desinere  qua  orsus  erat:  initio  enim  huius  partis  sic  scripserat  (19,  3) 
recenseamus  si  placet  disciplinas  philosophorum:  deprehendes  eos,  etsi  sermonibus  variis, 
ipsis  tamen  rebus  in  hanc  unam  coire  et  conspirare  sententiam.  Neque  secus  idem, 
ut  consuetudinem  agnoscas,  7,  2  specta  de  libris  memoriam:  iam  eos  deprehendes 
initiasse  ritus  omnium  religionum.  Qui  deprehendendi  verbum  etiam  hunc  in  modum 
posuit  (35,  5),  quamvis  in  nonnullis  disciplina  nostra  minor  est,  multo  tamen  vohis 
meliores  deprehendemur.  Nam  quod  in  hac  oratione  simili  illis  quidem  sed  prolixiore 
(33,  4.  5)  scripta  eorum  relege^  Flavii  losephi,  vel  si  Romanis  magis  gaudes,  ut  tran- 
seamus  veteres  vel  Antonii  luliani  de  ludaeis  require :  iam  scies  nequitia  sua  hanc  eos 
meruisse  fortunam  nec  quicquam  accidisse  quod  non  sit  iis,  si  in  contumacia  perse- 
verarent,  ante  praedictum:  ita  prius   eos   deseruisse   comprehendes   quam   esse  desertos 


fuit  qui  non  comprehendea  sed  deprehendes  scripsisse  Minucium  opinaretur,  cooiectura 
non  inepta  est  sed  non  necessaria. 

Redimus  illuc,  unde  defleximus:  in  capite  enim  20,  cuius  primam  sententiam 
emendare    conati   sumus,    quae    deinceps    exponuntur,    ea   difficultatibus    quibusdam 
gravioribus   laborant,  partim  codicis   vitio   ortis,    aliis   criticorum    opera  partis,    qui 
disputationis  iter  parum  diligenter  attendentes  decepti  videntur,  ut  etiam  quae  aperta 
erant  ultro  obscurarent.    Quae  primum  infra  ponimus  sic  uti  scribenda  esse  ducimus. 
Quodsi  providentia  mundus  regitur  et  unius  dei  nutu  gubematur,  non 
no8  dehet  antiquitas  imperitorum  fabellis  suis  delectata  vel  capta  ad  er- 
rorem   mutui   rapere    consensus,    cum  philosophorum   suorum  sententiis 
refellatur,  quibus  et  rationis  et  vetustatis  adsistit  auctoritas.   3.  Maioribus 
5     enim  nostris  tam  facilis  in  mendaciis  fides  fuit,   ut  temere  crediderint 
etiam  alia  monstruosa,  mera  miracula,  Scyllam  multtplicem,  Chimaeram 
multiformem,   et  Hydram  felicibus  vulneribus  rertascentem  et  Centauros 
equos  suis  hominibus  implexos,  et  quicquid  famae  licet  fingere,  illis  erat 
libenter  audire;   4.  quid  illas  aniles  fabulas,  de  hominibus  aves  etferas 
10     **homine8   et  de  hominibus  arbores  atque  floresf  quae   si   essent  facta, 
fierent;  quia  feri  non  possunt,  ideo  [nec  fiunt]  necfacta  sunt.  5.  Similiter 
erraverunt  erga  deos  quoque  maiores  nostri:  improvide  creduli  rudi  sim- 
plicitate  crediderunt ;  dum  reges  suos  colunt  religiose,  dum  defunctos  eos 
desiderant  in  imaginihus  videre,  dum  -gestiunt  eorum  memorias  in  statuis 
15     detinere,  sacra  facta  sunt  quae  fuerant  adsumpta  solacia. 
Itaque  demonstrata  philosophorum  cum  christianis  de  deo  conspiratione  Octavius  sic 
ratiocinari    pergit,    non    esse   quod    antiquitati    quae   fabellis    suis   delectetur    tantum 
tribuatur,  ei  ut  assentiantur  omnes,  quippe  quae  ipsa  philosophorum  suorum  decretis 
refellatur,   cum   praesertim  maiores  non   solum  in  deorum   cultu  sed   etiam   in  aliis 
rebus  multis  miram  quandam  credulitatem  probaverint.     Nimirum  haec  Octavius  re- 
spondet  ad  ea  quae  Caecilius  dixerat  (6,  1)  quanto  venerahilius  ac  melius  antistitem 
veritatis  maiorum  excipere  disciplinam,  religiones  traditas  colere  .  .  pnoribus  credere 
eqs.    Quodsi   recte   illarum   sententiarum   cohaerentiam   evolverimus,    perspicuum   fit 
illa  quae  tradita  sunt  in  codice  (4.  5)  maioribus  enim  nostris  tam  facilis  in  mendaciis 
fides  fuit  ut  temere  crediderint  etiam  alia  monstruosa,  mira  miracula  non  ita  ut  opor- 
tebat  tractari  a  doctis.     In   quibus  illud  quidem  olim  Oehlerus  intellexit,   non  mira 
sed  mera  miracula  scribendum  fuisse:  sic  Gellius  locutus  est  (14,  6,  3)  at  quae  ihi 
scripta  erant,  pro  luppiter,  mera  miracula;  Cicero  quidem  (ad  Att.  4,  7,  1)  mera  mihi 
monstra  nuntiarat.    Sed  Halmius,  qui  Oehleri  inventum  ne  memoravit  quidem,  malait 
de  Vonckii  opinione  edere  temere  crediderint  etiam  talia  monstruosa  miracula,  iisdemque 
vestigiis  insistentes  recentissimi,   Cornelissenus  Baehrensiusque,   haec   temere  credi- 
derint  etiam  (sive  et)  animalia  monstruosa,  mera  miracula  restituenda  curaverunt.    A 
quibus   nos  ita  discedimus,  ut  quidquid  de  illis  conaminibus  iudicatur,  quorum  hoc 

posterius  ne  ferri  qaidem  posse  videtur,  nihil  certius  esse  existimemus  quam  verum 
esse  quod  in  codice  scriptum  est  alia.  Etenim  credulitatem  veterum  qua  in  acci- 
piendis  diis  versari  soliti  sint  ita  Octavius  declarat  ut  eosdem  etiam  alia  monstruosa 
leviter  credidisse  affirmet;  quibus  expositis  et  exemplorum  copia  comprobatis,  tandem 
repetit  id  cuius  ea  causa  explicata  sunt  (11):  similiter  erraverunt  erga  deoa  quoque 
maiores  nostri:  improvide  creduli  rudi  simplicitate  crediderunt;  quae  qui  contulerit 
cum  illis  superioribus  (4.  5)  intelliget,  quanto  opere  iis  tota  oratione  respondeant,  et 
verum  esse  dabit  quod  dicimus  circuitu  quodam  disputationem  a  credulitate  maiorum 
in  aliis  converti  ad  similem  eorundem  credulitatem  quam  prae  se  ferebant  in  diis 
atque  numinibus  constituendis.  Sed  verba  quae  hanc  sententiam  habent,  non  ita  scripta 
sunt  in  codice,  ut  supra  posuimus:  putabamus  enim  haec  quae  codex  exhibet  similiter 
ac  vero  erga  deoa  (12)  cet.,  quae  prava  sunt,  facili  errore  ex  illis  nata  esse  quae 
scribenda  coniecimus;  quae  si  sic  exarata  erant  de  more  Jtmilirerraver  erga  deos, 
apparet,  quid  negligentis  librarii  oscitantiam  fefellerit.  Ceterum  aptius  verbum  quam 
quod  suasimus  erraverunt  inveniri  non  potest*),  et  has  duas  esse  sententias,  quas 
secrevimus,  ipsa  orationis  conformatio  manifesto  indicat. 

In  exemplis  incredibilium  miraculorum,  quae  Octavius  enumerat,  ut  mittamus 
alia  quae  interpretis  curam  poscere  videantur,  unum  perstringemus  brevi,  illud  quod 
extremo  loco  positum  est  (9):  quid  illas  aniles  fahulas,  de  hominibus  aves  et  feras 
***  homines  et  de  hominibus  arbores  atquefloresf  quae  si  essent  facta fierent;  quia  fieri 
non  possunt,  ideo  [nec  fiuntj  nec  facta  sunt.  Quae  duobus  locis  manca  esse  visa  sunt: 
altero  addidimus  quae  abesse  putabamus,  nec  fiunt^  eaque  facile  ante  nec  alterum 
omitti  poterant;  quibus  adiectis  ratio  concludendi  absolvitur,  si  quidem  ex  eo  quod 
illa  fieri  non  possunt  utrumque  coUigitur,  nec  fieri  neque  facta  esse;  nec  dissimile 
genus  ratiocinandi  est  apud  Ciceronem  de  div.  2,  46,  97  si  enim  esset  factitatum,  non 
esset  desitum;  neminem  autem  habemus  auctorem  qui  id  aut  fieri  dicat  aut  factum  sciat. 
Altero  loco  interstitium  indicavimus,  explere  ausi  non  sumus;  sed  tamen  ita  censemus, 
cum  oratio  incipiat  de  hominibus  aves  et  feras,  deinde  rursus  plene  dicatur  de  homi- 
nibus  arbores  atque  flores^  haec  non  continua  fuisse  (alioquin  satis  erat  dici  de  homi- 
nibus  aves  et  feras,  arbores  atque  flores)  et  interpositum  homines  indicio  esse  medium 
quiddam  interiectum  fuisse;  quod  quale  fuerit  si  quaeritur,  idem  homines  indicat 
mutationis  exemplum  non  eiusdem  sed  contrariae  fuisse,  cuius  in  hac  causa  non 
deterior  usus  erat;  velut  exempli  causa  si  ponas  de  hominibus  aves  et  feras  [et  de 
lapidibus]  homines  et  de  hominibus  arbores  atque  Jlores,  sententiae  non  inepte  con- 
sultum  videatur;  et  si  hariolando  ulterius  progredi  libeat,  etiam  aequabilitati  orationis 
satisfieri  possit,   cui  multum   tribuere   solet  Minucius,   mutilataeque  sententiae  causa 


*)  Videmns  Dombartum  quoque  in  editione  a.  1881  p.  132  de  verbo  erraverunt  restitnendo 
eogitavisse,  sed  ita  nt  ex  crediderunt  recnperaretar,  qnod  verbnm  abesse  non  potest;  neque  satis 
aimplicitati  emendandi  illo  modo  prospectnm  videtar. 

aperiri  cum  ita  scripseris  de  hominibua  aves  et  feras  [et  de  lapidibus  ac  dentibus  ferae] 
homines  et  de  hominibus  arbores  atque  jlores.  Non  commendamus  coniecturam,  viam 
significare  volumus,  qua  via  vera  emendatio  inveniri  possit.  Nam  quae  adhuc  temp- 
tarunt  docti,  a  sana  ratione  longius  vid«ntur  abesse.  Verba  factas  esse  desiderari 
putant,  quae  non  magis  requiruntur  quam  ad  illam  interrogationem  quid  illas  aniles 
fabulas  verbum  loquar  adiiciendum  est.  Quae  vero  Baehrensius  excogitavit,  Hieronymi 
etiam  testimonio  abusus,  quo  nihil  probatur,  concessam  coniiciendi  libertatem  ex- 
cedunt.     Sed  ea  pluribus  refellere  non  est  necessarium. 

III.    Octavius   in   eo  occupatus  ut  Euhemeri  maxime  rationibus  usus  doceat 
deos  haberi  qui  fuerint  homines  haec  de  Saturno  refert  c.  21,  5. 

Is  itaque  Satumus  Creta  profugus  Italiam  metu  filii  saevientis  accesserat 

et  lani  susceptus  hospitio  rudes  ilios  homines  et  agrestes*)  multa  docuit 

ut  Graeculus  et  politus,  litteras  imprimere,  nummos  signare,  instrumenta 

confcere.    Itaque  latebram  suam  quod  tuto  latuisset  vocari  maluit  Latium 

5     et  urhem  Saturniam  dedit  de  suo  nomine  et  laniculum  lanus  ad  memo- 

riam  uterque  posteritcUis  reliquerunt. 

Ita  codex,  in  quo  dedit  (5)  falso  scriptum  est;  quod  tamen  per  tot  conamina  criticorum 

nondum   videtur   ad   suam  integritatem  revocatum.     Prae  ceteris  placuit  Useneri  in- 

ventum  idem,  quod  et  Halmius  recepit  neque  Baehrensius  repudiavit.    Quo  pronomine 

Saturnus  non  incommode  sed  sine  necessitate  denuo  designatur,  ad  orationis  formam 

nihil  confert.    In  qua  nos  duae  res  potissimum  male  habent,  prima,  quod  de  suo  nomine, 

quae   verba    cum   reliquerunt  coniungi  non   possunt,   non   habere   videntur  quo  niti 

possint,   altera,   quod  uterque  post  Saturnum  lanumque  ante  significatum  in  eadem 

sententia  parum   apte  infertur,   ut   eo   indicio   colligi   possit,   haec  non  unius  ambitu 

sententiae   comprehendi.     Prius   illud   incommodum   Dombartus   persensit   et   evitavit 

cum  indito  de  suo  nomine   proponeret,    quod  Cornelisseno   probavit,    alteri    non   con- 

suluit,     Nos   utrique   ut    prospiciamus,    codicis    vestigia    prementes,   pro    pronomine 

verbum,  non  dedit  quod  ille  habet  sed  quod  non  longe  ab  eo  discedit  condidit  resti- 

tuimus;  quod  si  in  codice  exaratum  erat,  ut  solet,  cdidit,  in  promptu  erat  ansa  erroris 

qui  dedit  procreavit:  quo  modo  apud  Senecam  in  codice  Ambrosiano  dialogorum   ut 

saepe  scribitur  cligaturum,  ^pulit,  ctemnit,  similia,  ita  de  ira  3,  36,  4  extr.  rectorem, 

quod   debebat  esse   correctorem  h.  e.  crectorem.     Quod   si   scripsit  ita   Minucius,    ut 

putamus,   et  urbem  Saturniam  condidit  de  suo  nomine  et  laniculum  lanus,   dicendi 


*)  rudes  et  agrestes  componit,  ut  c.  12,  7  satis  est  pro  pedibus  aspicere  maxime  indoctis  in- 
politis,  rudibus  agrestibus,  ubi  rudibus  Baehrensias  delevit,  ut  tria  sint,  quae  nobis  duo  paria  esse 
videntur,  velut  12,  2  egetis  algetis,  opere /ame  laboratis,  quae  item  eodem  consilio  Baehrensius  de- 
formavit;  duo  paria  voluit  Minncius  etiam  c.  24,  1  sciunt  norunt,  inculcant  insident;  quamquam  edi- 
tores  ea  non  ferunt;  et  saepe  alibi  Minucius  similia  comparavit,  imperant  regnant,  pallidi  trepidi, 
patitur  dissimulat,  uri  cremari,  mortuis  extinctis,  quae  omnia  aut  aliter  explicantnr  aut  corrigendo, 
delendo,  transponendo  removentnr. 

genus  secatas  est  qao  lustinas  utitur  cum  scribit  (43,  1,  12)  cuvt  Aeneas  iure  victoHae 
utroque  populo  potiretur,  urbem  ex  nomine  uxoris  Lavinium  condidit,  et  Hyginus 
fab.  186  extr.  qui  in  Propontide  ex  suo  nomine  condiderunt  Boeotus  Boeotiam,  Aeolvs 
Aeoliam*).  Accedit  quod  Minucius,  qui  haec  quae  scribit  (4)  latehram  suam  quod  tuto 
latuisset  vocari  maluit  Latium  ex  Yergilio  sumpsit  qui  dicit  (Aen.  8,  322) 

Latiumque  vocari 
maluit  his  quoniam  latuisset  tutus  in  oris, 
etiam  illa,  si  verum  est  quod  proposuimus,   ad  exemplum  Vergilianum  videri  potest 
conformasse,  apud  quem  eodem  tenore  (Aen.  8,  357)  baec  habentur 
hanc  lanus  pater,  hanc  Satumus  condidit  urbem, 
laniculum  huic,  illi  fuerat  Satumia  nomen. 
Quantam  autem  familiaritatem  Minucius  cum  Yergilii  carminibus  contraxerit,  vel  illa 
documento  sunt  quae  c.  19,  1.2   exponit:    de  quibus  quia  videmus  cum  ab  aliis  tum 
a  novissimo  editore  parum  recte  iudicari,  in  transcursu  dicemus  breviter.     Etenim  cum 
ita  dicat  Minucius 

Audio  poetas  quoque  unum  patrem  divum  atque  hominum  praedicantes  et 
talem  esse  mortalium  mentem  qualem  parens  omnium  diem  induxerit.  Quid 
Mantuanus  Marof  nonne  apertius  proximius  verius  principio  ait  caelum 
ac  terras  et  cetera  mundi  membra  spiritus  intus  alit  et  infusa  mens  agitat, 
5  inde  hominum  pecudumque  genus  et  quicquid  aliud  animalium?  Idem  alio 
loco  mentem  istam  et  spiritum  deum  nominat.  haec  eius  verba  sunt 

deum  namque  ire  per  omnes 
terrasque  tractusque  maris  caelumque  profundum, 
unde  homines  et  pecudes,  unde  imber  et  ignes, 
10     Quid  aliud  et  a  nobis  deus,  quam  mens  et  ratio  et  spiritus  praedicatur, 
priorem  istum  locumpaulo  liberius  formavit  ad  ea  quae  in  Aeneidos  sexto  leguntur  a  v.724 
principio  caelum  ac  terras  camposque  liquentes 
lucentemque  globum  lunae  Titaniaque  astra 
spiritus  intus  alit  totamque  infusa  per  artus 
mens  agitat  molem  et  magno  se  corpore  miscet. 
inde  hominum  pecudumque  genus  vitaeqite  vplantum 
et  quae  marmoreo  fert  monstra  sub  aequore  pontus, 
alterum  quem  ad  verbum  affert  sumpsit  ex  Georgicon  quarto  (221) 

deum  namque  ire  per  omnia 
terrasque  tractusque  maris  caelumque  profundum: 
hinc  pecudes,  armenta,  viros,  genus  omne  ferarum; 


*)  In  Origine  gentis  Homanae  qnod  scribitnr  c.  9,  4  {Aeneam)  Aenum  ex  suo  nomine  con- 
didisse  ad  snperiomm  usum  formatnm  est.  Cetcrnm  Minncins  qnod  de  suo  nomine  malnit  qnam  ex, 
adamavit  illam  prae  hac  praepositionem  etiam  alibi,  velnt  c.  20,  4;  21,  10;  25,  5  de  manubiis  et  c. 
{ex  manubiisi  ex  praeda,  apnd  Gellinm  13,  25);  33,  3. 

sed  qui  ibi  tertius  est,  eum  Minucius  non  attulit,  attulit  qui  sententiam  similem  habet 
Aeneidos  1,  743 

unde  hominum  genus  et  pecudes,  unde  imher  et  ignes. 
Qaid  hic  interpolati?  Erravit  scriptor  et  ex  versibus  duobus  qui  eius  menti  haerebant 
similem  sententiam  babentibus  non  eum  posuit  quem  debuit  sed  eius  comparem;  nam 
sententiam  ipsam  quae  est  in  ambobus  quod  abesse  noluit,  non  magis  mirum  est  quam 
quod  eandem  superiore  loco  (5)  non  praetermisit,  quae  praesertim  faciat  ad  scrlptoris  con- 
silium  hoc  quoque  docentis  omnia  esse  a  deo  uno  procreata.  Quamobrem  versum  mancum 
qui  est  apud  Minucium,  unde  homines  et  pecudes,  editores  confidenter  supplere  et  cor- 
rigere  debebant:  error  enim  librarii  manifestus  est:  unde  homi[nMva.  ^e\nu8  et  pecudes; 
neque  vero  credibile  vel  interpolatorem,  nedum  Minucium  ipsum,  mutilum  versum 
maluisse  quam  integrum  apponere.  Non  minus  certa  est  Minucii  imitatio  Vergiliana 
in  iis  quae  c.  23,  6  de  lovis  fulmine  cum  Aeneae  armis  in  incude  fabricato  narrantur: 
quae  ad  Aeneidos  octavi  versus  inde  a  423  redire  vel  illa  de  Aeneae  armis  memorata 
produnt.  Quorum  cum  nihil  perspexisset  Baehrensius,  non  solum  cum  Halmio  de 
Ursini  opinione  Minucil  verbis  Vulcanum  inculcavit,  ubi  Vulcani  partes  nullae  esse 
poterant  (neque  enim  Vulcanus  fabricatur  lovis  fulmen  aut  Aeneae  arma,  sed  Cyclopes 
Vulcani  operae,  id  quod  vel  Minucii  ipsius  narratio  subindicat,  et  praeter  Vergilium 
Cicero  testatur  de  div.  2,  19,  43),  sed,  ne  quod  vestigium  veri  exstaret,  verba  cum 
Aeneae  armis  ea  qua  praestabat  facilitate  mutavit  in  haec  sub  Aetnae  antris. 

Sed  nobis  illuc  redeundum  est.  Si  enim  recte  condidit  recuperavimus,  ha- 
bemus  quidem  quas  volebamus  duas  sententias  sed  eas  inter  se  non  coUigatas,  et  urbem 
Saturniam  condidit  de  suo  nomine  et  laniculum  lanus:  ad  memoriam  uterque  posteri- 
tatis  reliquerunt;  et  dubitatio  suboritur,  potuerintne  eae  sic  seiunctae  stare  an  fortasse 
vinculi  quiddam  detritum  sit  quo  vinculo  haec  iuncta  esse  auctor  voluerit.  Orationi 
hoc  modo  melius  consuletur  idque  commendatur  facilitate  restituendi:  iunctura  enim 
quamquam  non  uno  modo  reparari  poterat,  nihil  tamen  probabilius  quam  que  particu- 
lam,  ibi  ubi  facillime  potuit,  praetegmissam,  Minucium  autem  scripsisse 

,  et    urbem   Saturniam    condidit   de   suo   nomine  et  laniculum   lanus  ad 

memoriamq;  uterque  posteritatis  reliquerunt. 
Quod  ne  quis  a  Minuciana  oratione  respui   arbitretur,    videantur  quae  17,  2  scripsit 
prona  in  terramque  vergentia  et  quae  3,  4  sensim  itaque  tranquilleque  progressi. 

IV.  Ut  redarguat  quae  Caecilius  c.  6,  2  de  imperio  Romano  per  religionem 
et  deorum  cultum  aucto  et  fundato  affirmavit,  Octavius  c.  25  haec  de  initiis  Romanis 
impietate  ac  scelere  praecipue  insignibus  refert. 

Nimirum  insignis  et  nohilis  iustitia  Romana  ah  ipsis  imperii  nascentis 
incunahulis  auspicata  est.  2.  Nonne  in  ortu  suo  et  scelere  collecti  et  muniti 
immanitatis  suae  terrore  creveruntf  Nam  asylo  pnma  plehs  congregata 
est:  confiuxevant  perditi,  fadnerosi,  incesti^  sicarii,  proditores ,  et  ut 
5     ipse  Romulus  imperator  et  rector  populum  suum  /acinore  praecelleret, 

parncidium  fecit.    Haec  pnrtia  sunt  auspicia  religioaae  civitatis.   3.  Mox 

alienas  virgines  iam  desponsatas  iam  destinatas  et  nonnullas  de  mairi- 

monio  mulierculas  sine  more  rapuit  violavit  inlusit  et  cum  earum  pa- 

rentibus,  id  est  cum  socei'is  suis,  hellum  miscuit,  propinquum  sanguinem 

10     fudit.    Quid  irreligiosius,  quid  audacius,   quid  ipsa  sceleris  confidentia 

tutiusf 

Haec  exscribenda   erant  ut  iudicari   posset  de   extrema  voce,   quae  est  tutius;  quae 

compluribus  deinceps  editoribus  magnae  offensioni  fuit  quamque  variis,  ut  fit,    com- 

mentis  corrigere  temptarunt:  atrocius,  turpius,  taetrius,  astutius,  coniecturarum  seges 

est  in  hoc  fundo  natarum.     Quorum  tamen  nihil  est,  quod  ex  ipsa  sententia  aliquid 

firmamenti  nanciscatur;  nam  his  epithetis  cum  confdentia  sceleris  nihil  esse  commu- 

nionis  apparet.    Qui  vero  sententiam  intentius  perspiciet  ac  pertemptabit,  nuUo  negotio 

intelligere  poterit,  ad  sceleris  confdentiam  apte  referri  non  posse  nisi  unum,   tutius: 

quippe  scelus  ipsum  tutum  reddere  confidentia  sceleris  solet.    In  hanc  sententiam  Cy- 

prianus  scribit  ad  Demetrianum  c.  11  (vol.  1  p.  358  Hart.)  in  latronihus  est  utcumque 

aliqua  scelerum  verecundia,  avias  fauces  et  desertas  solitudines  diligunt,  et  sic  illic  delin- 

quitur,  ut  tamen  delinquentium  facinus  tenehris  et  nocte  veletur.    Avaritia  palam  saevit 

et  ipsa  audacia  sua  tuta  in  fori  luce  ahruptae  cupiditatis  arma  prostituit.    Nec  vetus- 

tiores   non   similia   saepius   expresserunt,  velut  apud  Senecam   in  Agamemnone  Cly- 

taemnestra  ita  secum  deliberat  (115) 

da  frena  et  omnem  prona  nequitiam  incita: 
per  scelera  semper  scelerihus  tutum  est  iter, 
et  Sallustius  cum  in  lugurtha  c.  31,  13  pars  eorum  occidisse  trihunos  plehis,  alii  quae- 
stiones  iniustas,  plerique  caedem  in  vos  fecisse  pro  munimento  ha^ent:  ita  quam  quisque 
pessime  fecit  tam  maxime  tutus  est;  tum  in  oratione  Lepidi  (6)  haec  de  SuUa  dicit:  quin 
solus  omnium  post  memoriam  humani  generis  supplicia  in  post  futuros  composuit,  quis 
prius  iniuria  quam  vita  certa  esset,  pravissimeque  per  sceleris  immanitatem  adhuc  tutus 
fuit,  dum  vos  metu  gravioris  servitii  a  repetenda  libertate  terremini;  et  in  oratione  Macri 
tr.  pl.  (13)  nunc  animum  advertere  el  nisi  viceritis,  quoniam  omnis  iniuria  gravitate 
tutior  est,  artius  habehunt.  Vel  taUa  quale  hoc  est  apud  Livium  (25,  38,  18)  scio  audax 
videri  consilium;  sed  in  rebus  asperis  et  tenui  spe  fortissima  quaeque  consilia  tutissima 
sunt,  ad  declarandum  dicendi  genus,  de  quo  agimus,  non  inutiHa  sunt.  Sed  quid  nos 
aliena?  Minucius  ipse  sibi  subsidio  est,  qui  paulo  ante  (3)  eandem  sententiam  verbis 
quidem  aUis  extuUt,  muniti  immanitatis  suae  terrore.  His  nobis  quidem  satis  probatum 
videtur,  Minucium  nihil  aUud  scribere  potuisse  quam  quod  est  in  codice  tutius.  Nisi 
quod  comparativus  dispUcebit,  unde  omnis  orta  dubitatio  videtur.  Quasi  vero  Minucius 
scripsisset  quid  audacius,  quid  tutius,  aut  summa  vis  sententiae  in  tuto  esset  ac  non 
in  confdentia  sceleris,  quae  non  longe  distat  ab  impudentia  (cf.  Cic.  pro  Caec.  1,  2). 
Itaque  hoc  dicit,  quid  audacius,  quid  impudentius,  aut  quid  magis  ita  perpetratum 
est,  ut  ipsa  confidentia  sceleris  scelus  tutaretur. 

In  iis  quae  praecedunt  aegre  ferimus  quod  Usenero  obloquendum  est,  qui  in 
his  quibus  Sabinarum  raptus  describitur  (7)  mox  alienaa  virgines  iam  desponsatas  iam 
destinatas  et  nonnullas  de  matrimonio  mulierculas  sine  more  rapuit  violavit  inlusit  verba 
iam  desponsatas  damnavit  ut  spuria;  id  quod  ille  non  Halmio  quidem  ut  videtur  aut 
Dombarto,  sed  H.  Sauppio,  sed  Cornelisseno  Baehrensioque,  postremis  editoribus,  pro- 
bavit.  Nos  ita  sentimus,  quae  in  translato  dicendi  genere  Cicero  de  barusp.  resp.  3,  6 
in  hunc  modum  copulavit  accedit  etiam  quod  exspectatione  omnium  fortissimo  et  claris- 
simo  viro,  T.  Annio,  devota  et  constituta  ista  hostia  esse  videtur,  cui  me  praeripere  de- 
sponsam  iam  et  destinatam  laudem^  cum  ipse  eius  opera  et  dignitatem  et  salutem  re- 
cuperarim,  valde  est  iniquum,  ea  nihil  impedire  quominus  suo  proprio  sensu  a  Minucio 
composita  statuamus,  ita  quidem  ut  anaphora  adhibita  vim  rhetoricam  non  leviter  ex- 
toUeret,  iam  desponsatas  iam  destinatas.  Nam  quod  desponsam  Cicero,  desponsatas 
Minucius  scribit,  temporum  discrimen  agnoscitur;  quae  enim  vetustioribus  desponsa 
erat,  eandem  posteriores  desponsatam  appellabant;  itaque  ad  superiorum  usum  Festus 
(146,  24  Th.)  ait  cum  desponsa  est,  ad  posteriorum  Paulus  (p.  147)  cum  puella  desponsa- 
retur.  Sed  de  anaphora  tam  in  similibus,  tam  paribus  si  quis  dubitet,  ut  mittamus 
talia  vel  Ciceronem  non  refugere,  velut  Acad.  prior.  2,  24,  75  videorne  tibi,  non  ut 
Saturninus  nominare  modo  inlustres  homines,  sed  etiam  imitari  numquam  nisi  clarum, 
nisi  nobilem,  istam  si  qua  est  offensionem  tollet  idem,  quo  supra  usi  sumus,  Cyprianus, 
qui  de  mortalitate  c.  25  (vol.  1,  p.  313)  ita  scribit  si  in  habitaculo  tuo  parietes  vetustate 
nutarent,  tecta  desuper  tremerent,  domus  iam  fatigata  iam  lassa  aedifciis  senectute 
labentibus  ruinam  proximam  minaretur.  Haec  ille :  et  nos  non  feremus  in  Minucio  iam 
desponsatas  iam  destinatas,  ibi  ubi  hoc  agebatur,  ut  has  virgines,  quas  sine  more 
rapuit  Romulus,  iam  non  suas  fuisse  cum  pondere  affirmaretur? 

Post  ea  quae  supra  exscripta  sunt  Minucius  eodem  capite  pergit  haec  de  Ro- 
manorum  religione  irreligiosa  exsequi. 

lam  finitimos   agro   pellere,    civitates  proximas   evertere  cum   tempUs   et 

altaribus,  captos  cogere,  damnis  alienis  et  suis  sceleribus  adolescere  cum 

Romulo  regibus  ceteris  et  postremis  ducibus  disciplina  communis  est.  5.  Ita 

quidquid  Romani  tenent,  colunt,  possident,  oudaciae  praeda  est:  templa 

5     omnia  de  manubiis,  id  est  de  ruinis  urbium,  de  spoUis  deorum,  de  caedibus 

sacerdotum:  hoc  insultare  et  inludere  est,  victis  reUgionibus  servire,  cap- 

tivas  eas  post  victorias  adorare;  nam  adorare  quae  manu  ceperis,  sacri- 

legium  est  consecrare,  non  numina.   6.  Totiens  ergo  Romanis  impiatum  est 

quotiens  triumphatum,    tot  de  diis  spoUa   quot  de  gentibus  et  tropaea. 

10     Igitur  Romani  non  ideo  tanti  quod  reUgiosi  sed  quod  impune  sacrilegi: 

7.  neque  enim  potuerunt  in  ipsis  belUs  deos  adiutores  habere.,  adcersus  quos 

arma  rapuerunt,  et  quos  postulaverant  detriumphatos  colere  coepemnt. 

In  his  multa  sunt,   de  quibus  seorsum  ab  editoribus  sentimus;  velut  quod  in  hac  sen- 

tentia  (9)  tot  de  diis  spoUa  quot  de  gentibus  et  tropaea  cum  Halmio   plerique  omnes 


'■    H-  K.  /t 


14 


nunc  de  gentibus  sunt  tropaea*)  edunt,  ei  non  probabitur,  si  quis  in  hoc  genere  scrip- 
torum  quam  frequenter  similibus  sententiis  et  particula  quamvis  supervacanea  addi 
soleat  attenderit;  sic  Tertullianus,  ne  nihil  sit  exempli,  contra  gnost.  1  tot  venena  quot 
et  genera,  tot  pemicies  quot  et  species,  tot  dolores  quot  et  colores,  et  idem  saepissime, 
vel  Cyprianus  de  bono  patientiae  c.  2  (vol.  1  p,  397)  tam  illic  patientia /alsa  est  quam 
et  faha  sapientia  eet;  vel  idem,  ne  de  positu  particulae  apud  Minucium  dubites,  de 
opere  et  eleemos.  c.  18  (p.  387)  quantuaque  erat  in  domo  pignorum  numerue,  tantus 
dabatur  deo  et  numerus  hostiarum.  Sed  nos  haec  et  similia  non  persequemur:  de  ex- 
tremis  tantum  disputabimus  dedita  opera;  in  quibus  (12)  postulaverant  per  errorem 
scriptum  esse  neminem  fugit;  cuius  emendandi  causa  quod  a  Dombarto  propositum 
est  prostraverant  speciosum  est  multisque  perplacuit,  sed  ubi  suum  locum  in  sententia 
occupabat,  turbae  oriebantur;  quas  ut  pacarent  aed  posuerunt  pro  et,  hac  sententia 
separata  a  priore,  in  qua  iam  rapuerant  maluerunt  quam  rapuerunt  scribi.  Ttaque 
ab  illo  initio  longius  progredientibus  denique  haec  oratio  nata  est  neque  enim  potuerunt 
in  ipsia  bellis  deoa  adiutores  habere,  adversus  quoa  arma  rapuerant:  sed  quos  pro- 
straverant  detriumpkatos  cofere  coeperunt.  Ita  vero  primae  coniecturae,  quae  reliqua  ex 
se  peperit,  probabilitas  periit,  nec  sententia  ipsa  in  hunc  modum  constituta  placere 
potest,  quae  ab  eo  discedit,  quod  summum  erat,  cur  deos  hostiles  Romani  adiutores 
in  bellis  habere  non  potuerint.  Itaque  redeundum  est  ad  traditam  formam  neque  enim 
potuerunt  in  ipsis  bellis  deos  adiutores  habere  adversus  quos  arma  rapuerunt  et  quos 
postulaverant  detriumphatos  colere  coeperunt,  et  hoc  iam  firmiter  tenendum  est  par 
enuntiatorum  relativorum  adversus  quos  arma  rapuerunt  et  quos  detriumphatos  colere 
coeperunt  coniectando  temptari  non  debere**);  in  quorum  altero  si  tamen  prostraverant 
(pro  postulaverant)  recipiendum  est,  hoc  non  potest  fieri  nisi  addita  particula  tem- 
porali:  et  quos  ubi  {^ostqviam)  prostraverant  detriumphatos  colere  coeperunt;  sed  hoc,  ne 
quid  de  oratione  dicamus,  emendandi  quidem  probabilitate  non  commendatur;  utrique 
melius  satisfiet,  ex  postulaverant  si  recuperatur  post  victoriam,  h.  e.  idem  quod  supra 
in  simili  oratione  positum  erat  (7)  captivas  eas  post  victorias  adorare,  et  quod  in  hac 
sententia  propter  detriumphatos  aegre  desiderari  poterat;  quod  per  errorem  abiisse  in 
postulaverant  nemini  incredibile  videbitur  cum  deliberat,  scribentes  saepe  specie  duci 
quam  ex  primis  syllabis  capiunt  totius  vocabuli,  et  ex  initio  huius  scripturae  po/tuict  si 


*)  Eadem  correctione  Halmias  usus  c.  19,  15  pro  bis  qaae  sant  in  codice  eadetn  fere  et 
ista  quae  nostra  sunt  edidit  ceterisqne  probavit  eadem  /ere  sunt  ista  guae  nostra  sunt;  sed  postquam 
Hinacius  in  eodem  capite  iam  bis  philosophornm  cam  christianis  consensaro  memoravit  4  vides  philo- 
sophi  principalis  nobiscum  penitus  opinionem  consonare;  5  horum  quoque  similis  de  divinitate  consensio  est, 
certe  et  ista  habebat  qao  referretnr. 

*•)  Idqne  Dombartns  postea  ipse  perspexit,  qui  in  editione  a.  1881  et  guos  retinnit  verbo 
postulaverant  incluso.  —  In  alteram  partem  longins  processit  Hartelins  (ann.  gymn.  Austr.  1869  p.  357) 
qni  hanc  sententiam  Sed  quos  prostraverant,  detriumphatos  colere  coeperuat  a  saperioribns  seiunctam 
CTun  inseqnentibns  malnit  qnadam  ratione  coniungi. 

quis  po/tula  legere  sibi  visus  erat,  reliqua  sua  sponte  sequebantur.  Sed  quidquid  de  er- 
roris  origine  iudicatur,  orationis  formam  non  putamus  posse  inveniri  quae  aptior  sic  hac 
neque  enim  potuerunt  in  ipsis  bellis  deos  adiutorea  habere  adversus  quos 
arma  rapuerunt  et  quos  post  victoriam  detriumphatos  colere  coeperunt. 
V.  Caput  33  ab  his  sententiis  orditur: 

Nec  nobis  de  nostra  frequentia  blandiamur:  multi  nobis  videmur  sed  deo 

admodum  pauci  sumus;  nos  gentes  nationesque  distinguimus :  deo  una 

domus  est  mundus  hic  totus.    Reges  statum  regni  sui  per  officia  ministro- 

rum  diversa  noverunt:   deo  indiciis  opus  non  est:  non  solum  in  oculis 

eius  sed  in  sinu  vivimus. 

Quarum  sententiarum  quae  est  de  regibus,  non  ita  tradita  est  in  codice  sed  ab  Halmio, 

adhibita  Meursii  coniectura  statum  .  .  diversa,  constituta,  eamque  formam  orationis  tres 

deinceps   editores   Dombartus   (nisi  quod   officia  m.   universa  maluit),   Cornelissenus, 

Baehrensius  recipiendam  duxerunt,  neque  vidimus  omnino  qui  vel  dubium  moverit  de 

veritate.    Et  tamen   aut  fallimur  aut  fidentius   asseverare   licet,   haec  irrita   esse   et 

reiectanea.    Omittimus  diversa  vocem   inutilem   esse   et  quam  nemo  desiderasset  nisi 

quid  emendationis  perficiendae  causa  efficiendum  fuisset  ex  universa,  quae  est  codicis 

scriptura,  et  statum  ad  tantum  relatum,  quod  vulgabatur  ante,  habere  aliquam  proba- 

bilitatem,  nullam  si  conferatur  cum  codicis  scriptura  quae  est  taili  h.  e.  tamen.    Sed 

quaerimus  in  his  quae  scripta  sunt  in  codice 

reges  tamen  regni  sui  per  officia  ministrorum  universa  noverunt:  deo 
indiciis  opus  non  est 
quid  sit  quod  non  probe  scriptum  esse  merito  existimetur.  Halmius  quidem  in  prae- 
fatione  (p.  xxiv)  regni  .  .  universa  novisse  locutionem  vix  latinam  esse  ait  et  Minucium 
alias  aptius  loqui  solere.  Quodsi  verum  esset,  tamen  cavendum  erat,  ne  abiicienda 
universi  notione,  quae  quid  faceret  ad  sententiam  ex  ipsa  facile  percipiebatur,  repo- 
nenda  autem  diversa  voce  inani  plus  damni  orationi  quam  salutis  afPerretur:  neque 
hoc  Halmii  sensum  plane  praeteriit,  qui  se  antequam  Meursii  emendationem  cognos- 
ceret  statum  regni  .  .  universum  coniecisse  adnotat;  quod  erat  ad  sententiam  commo- 
dius,  coniecturae  quidem  probabilitatem  adiuvare  non  poterat.  Sed  quod  negat  regni 
universa  latinum  esse,  redarguitur  vel  his  quae  Ambrosius  scribit  in  Hexaem.  lib.  1, 
9,  33  repente  per  universa  mundi  fulgor  lucis  infusus,  quod  nemo  reprehendet,  quam- 
quam  Ciceronem  non  ignoramus  totum  mundum,  mundum  universum  plerumque  appel- 
lare.  Sed  illud  dicendi  genus  nuUo  tempore  a  latini  sermonis  usu  alienum  erat:  velut 
Varro,  ut  pauca  memoremus,  de  ling.  lat.  5,  162  scribit  posteaquam  in  superiore  parte 
cenitare  coeperunt,  superioris  domus  universa  cenacula  dicta;  ubi  non  ntemur  Spen- 
gelii  commento  qui  superior  domus  universa  cenaculum  dicta  scribendum  proposuit; 
Catullus  in  c.  29,  23  urbis  (orbis)  .  .  perdidistis  omnia\  poeta  Culicis  60  et  probet  illis 
Omnia  luxuriae  pretiis]  nam  Hauptium  illis  somnia  l.  spretis  edentem  non  probamus 
neque  secutus  est  Fr.  Leo;  Gellius  14,  1,  3  crederemus  omnia  rerum  humanarum  et 

parva  et  maxima  tamquam  stelUs  atque  sideribus  evincta  duci;  denique  Ulpianus  in 
Digestis  Mommsenianis  1  p.  89,  2  ita  demum  transferri  a  praetore  iudicium  permittatur, 
ei  quis  omnia  iudicii  ab  eo  transferre  paratus  sit;  ceterum  si  velit  quaedam  transferre, 
quaedam  relinquere,  iuste  procurator  hanc  inconstantiam  recuaahit:  sic  enim,  omnia 
iudicii,  non  iudicia  recte  scribi  Mommseni  adnotatio  probat.  Quodsi  regni  .  .  universa 
Minucio  adimendum  non  est,  actum  est  de  reliqua  emendatione,  nec  dubitabimus  iam 
retinere  quae  sunt  in  codice  reges  tamen  regni  sui  per  officia  miniatrorum  universa 
noverunt:  deo  indiciis  opus  non  est;  in  quibus  tanien  particula  quid  sibi  velit,  quam- 
quam  interpretes  non  videntur  perspexisse,  sententiarum  contrariarum  ratio  patefacit; 
quae  nunc  plane  eandem  in  vim  posita  est  quam  habet  apud  Ciceronem  cum  scribit 
(de  nat.  deor.  1,  36,  101)  ita  concludam,  tamen  beluas  a  barbaris  propter  benejicium 
consecratas,  vestrorum  deorum  non  viodo  benefcium  nullum  exstare  sed  ne  factum  qui- 
dem  omnino;  vel  de  div.  2,  38,  80  Etrusci  tamen  habent  exaratum  puerum  auctorem 
disciplinae  suate:  nos  quemf,  et  Acad.  pr.  2,  19,  61.  Neque  insolens  est  iste  usus  par- 
ticulae,  cuius  j^lurima  sunt  exempla  vel  apud  Livium,  qui  ita  scribit  28,  27,  5  et  illi 
tamen  Mandonium  atque  Indibilem  duces  furoris  secuti  sunt,  vos  auspicium  et  imperium 
ad  Umbrum  Atrium  et  Calenum  Albium  detulistis;  aut  5,  51,  3  et  cum  victoribus 
Gallis  capta  tota  urhe  Capitolium  tamen  atque  arcem  diique  et  homines  Romani  tenuerint 
habitaverint ,  victoribus  Romanis  recuperata  urhe  arx  quoque  et  Capitolium  deseretur. 
Ceterum  apud  Minucium  particula  eum  locum  obtinet  quem  apud  Ciceronem  (de  nat. 
deor.  1.  c),  non  at  addita  sit  ei  yoci  cui  inservit,  sed  ut  totam  potius  sententiam 
amplectatur.  Verum  apud  Minucium  erit  fortasse  qui  in  isto  ordine  orationis  cum  bis 
seiungantur  quae  coniungi  oportebat  offendat  eumque  nostris  rationibus  repugnare 
instet.  Cui  primum  concedendum  est  potuisse  haec  ea  serie  ordinari  quam  sententia 
monstrabat,  reges  tamen  per  officia  ministrorum  regni  sui  universa  noverunt;  sed  quod 
verba  per  officia  ministrorum,  in  quibus  pondus  est  sententiae,  media  inter  cohaerentia 
illa  regni  sui  .  .  universa  interposita  sunt,  non  minuitur  vis  sed  extollitur;  et  videmus 
Minucium  saepius  secundum  casum  a  suo  nomine  interpositis  aliis  non  inconsulto 
separare,  velut  c.  19,  4  vides  philosophi  principalis  nobiscum  penitus  opinionem  con- 
sonare,  aut  ibidem  14  quae  tota  esset  caelestis  nisi  persuasionis  civilis  nonnumquam 
admixtione  sordescei'et.  Quae  vulgaria  sunt  neminique  suspicionem  movent,  immo 
fortasse  ut  egregie  formata  laudantur.  Sed  idem  cum  scripserit  (putamus  enim  scrip- 
sisse)  c.  18,  6  generi  et  soceri  hella  toto  orbe  diffusa  sunt,  et  tam  magni  imperii  duos 
fortuna  non  cepit,  novissimi  ex  arbitratu  vetustioris  praecipiunt  ordinem  mutandum 
esse,  tam  magni  imperii  fortuna  duos  non  cepit.  Quidni?  Lucanus  ait  (l,  110)  Non 
cepit  fortuna  duo,  et  Florus  2,  13  (p.  96,  2  lahn.)  tamquam  duos  tanti  imperii  fortuna 
non  caperet.  His  enim  locis  ipse  adeo  Halmius  usus  est  ut  istam  opinionem  sub- 
levaret.  Eamne  igitur  ob  causam  Minucio  non  licebat  scribere  tam  magni  imperii 
du08  fortuna  non  cepit,  et  docti  homines  ne  sentiunt  quidem  cur  hoc  ille  maluerit? 
Qui  si  sibi  constitissent,  eundem  vetare  debebant  scribere  quae  c.  29,  1  leguntur  nobis 

non  licet  nec  audire,  etiam  pluribus  turpe  defendere  eat:  poterat  enim  etiam  pluribus 
defendere  turpe  est,  sed  attentius  rimanti  non  temere  videbitur  illud  alterum  ante 
habuisse,  non  magis  quam  Cicero  (Acad.  post.  2,  34,  108)  sed  brevi  res  potest  tota 
confici  inconsulto  scripsit  cum  posset  sed  brevi  potest  res  tota  confici,  aut  (de  nat. 
deor.  1,  33,  91)  mihi  quidem  admirari  lubei'et  in  homine  esse  Romano  tantam  scientiam. 
Sed  haec  levia  sunt:  gravius  illud,  quod  apud  Minucium  quae  leguntur  c.  30,  4  Tauris 
etiam  Ponticis  et  Aegyptio  Busiridi  ritus  fuit  hospites  immolare,  et  Mercurio  Gallos 
humanas  vel  inhumanas*)  victinias  caedere,  Romani  Graecum  et  Graecam  Gallum  et 
Gallam  sacrificii  viventes  obruere  variis  modis  deformarunt  deturparuntque,  ob  eam 
causam,  quia  aut  intelligere  aut  tolerare  noluerunt  Minucium  dicere  Romani  sacrificii 
(sc.  fuit)  Graecum  et  Graecam  Gallum  et  Gallam  viventes  obruere,  maluisse  autem 
haud  obscuro  consilio  cum  Romani  statim  Graecum  et  Graecam  Gallum  et  Gallam 
coniungere^  et  si  esset  Romani  Graecam  sacrificii  viventem  obruere,  neminem  putamus 
offensurum  fuisse,  sed  ne  nunc  quidem,  quoniam  haec  Graecum  et  Graecam,  Gallum 
et  Gallam  quasi  unius  notionis  vinculo  continentur,  coniecturis  indulgeri  par  est;  atque 
illa  imprimis  quae  sunt  Romani  .  .  sacrificii  correctionem  non  recipere,  indicio  videntur 
Livii  verba,  quorum  fortasse  memor  fuit  ipse  Minucius  cum  illa  scriberet  (22,  57,  6) 
interim  ex  fatalibus  libris  sacrificia  aliquot  extraordinaria  facta,  inter  quae  Gallus  et 
Galla,  Graecus  et  Graeca  in  foro  boario  sub  terram  vivi  demissi  sunt  in  locum  saxo 
consaeptum  iam  ante  hostiis  humanis,  minime  Romano  sacro,  imbutum.  Sed  subsistimus 
ne  etiam  longius  abripiamur  et  ad  alios  scriptores  traducamur,  quandoquidem  alibi 
quoque  videmus  artificiosiore  collocatione  verborum  mirifice  nonnumquam  doctos  irretiri 
et  a  vero  abduci.  Interea  de  Minucii  loco  cui  hoc  caput  dicavimus  desinant  dubitare. 
VI.    Quae  de  incendio  mundi  exponuntur  c.  34,  1 

Ceterum  de  incendio  mundi  aut  improvisum  ignem  cadere  aut  difficile, 

non  credere  vulgaris  erroris  est.   Quis  enim  sapientium  dubitat,  quis  igno- 

rat,  omnia  quae  orta  sunt  occidere,  quaefacta  sunt  interiref  caelum  quo- 

que  cum  omnibus  quae  caelo  continentur ,  ita  ut  coepit,   si  desierit  fon- 

5     tium  dulcis  aqua  maria  nutrire,  in  vim  ignis  abiturum  Stoicis  constans 

opinio  est,  quod  consumpto  humore  mundus  hic  omnis  ignescat,  et  Epicureis 

de  elementorum  confiagratione  et  mundi  ruina  eadem  ipsa   sententia   est 

ea  ita  quemadmodum    supra   scripsimus    Halmius    de   opinione    Dombarti    constituit 

eandemque   conformationem  recentissimis  editoribus  probavit.    Quae  nobis  iam  olim 

incredibilia  visa  sunt,   neque  umquam  dedocti  sumus.    Non  loquimur  de  ipso  initio, 


*)  Halmio  verba  vel  inhumanas  suspecta  erant  de  glossemate,  neque  improbarnnt  poste- 
riores.  Videntur  lusum  non  perspexisse:  humanas  hostias  Livius  dixit  loco  supra  allato,  item  Sallnstius 
in  or.  Lepid.  14  simul  humanas  hostias  vidistis;  humanae  autem  hostiae  vel  victimae  dicuntur  homines 
qui  pro  hostiis  vel  victimis  mactautnr.  Sed  quia  humana  dicuntur  etiam  quae  hominum  moribns 
digna  suut,  hac  ambiguitate  nomiuis  ludens  dicit  humanas  vel  inhumanas  victimas,  h.  e.  humanas 
victimas,  quae  proprie  vocantur,  sed  quae  rectius  inbumanae  vocareutar. 

de  quo  satis  certa  afferri  posse  diffidimus,  sed  de  iis  quae  Dombarto  auctore  effecta 
sunt  (4)  tta  ut  coepit  si  deaierit.  Si  enim  a  verbis  (3)  caelum  quoque  Mioucius  Stoico- 
rum  opinionem  de  incendio  mundi  enarrare  incipit,  haeremus  in  quoque  particula, 
haeremus  in  verbis  ita  ut  coepit,  quae  plane  pendent  neque  inveniunt  cui  adhaeres- 
cant,  haeremus  denique  in  hac  mirifica  ratione  qua  uniyersae  sententiae  de  interitu 
rerum  omnium  quae  ortae  sunt  nuUo  probabili  transitu  facto  adnectuntur  et  haec 
Stoicorum  opinio  et  reliquorum  philosophorum  sive  de  incendio  sive  alia  quacumque 
ruina  mundi  sententiae.  Hae  quas  significamus  offensiones  nullae  sunt,  si  codicem 
explicamus  eiusque  memoriam  sequimur;  ubi  hae  se  sententiae  excipiunt: 

Quis  enim  sapientium  dubitdt,  quis  ignorat,  omnia  quae  orta  aunt,  occi- 
dere,  quae  facta  aunt  interire,  caelum  quoque  cum  omnibua  quae  caelo 
continentur  ita  ut  coepisse  desinere. 
Quae  plane  egregia  sunt:  nunc  quod  universe  de  omnibus  quae  orta  vel  facta  sunt, 
idem  de  caelo  quoque  dicitur,  et  perapte,  ut  supra  quae  orta  sunt  occidere,  quae  facta 
sunt  interire,  sic  nunc  de  caelo  ita  ut  coepisse  deainere,  quoniam  ex  initio  sumpto 
desinendi  necessitas  deducitur,  velut  Seneca  in  simili  disputatione  scribit  ad  Poly- 
bium  1,  1  ceterum  quidquid  coepit  et  desinit,  et  Cicero  saepius,  de  nat.  deor.  1,  8,  20; 
1,  10,  26  quasi  non  omne  quod  ortum  ait  .mortalitaa  consequatur,  1,  24,  68  si  ortus 
est  deorum,  interitus  sit  necesse  est,  Minucius  denique  ipse  c.  21,  10  moritur  omne  quod 
nascitur  (cf.  11,  3).  Quo  magis  apparet  haec  non  posse  separari  ac  distrahi  caelum 
quoque  ita  ut  coepisse  desinere,  quodque  non  ita  ut  coepit  desinere,  sed  concinnius 
etiam  duplici  infinitivo  posito  loquitur,  in  proximo  habet  exemplum  (10)  hominem 
a  deo  ut  primum  potuisse  fingi  ita  posse  denuo  reformari,  quamquam  eodem  tenore 
statim  altera  forma  sequitur  sicut  de  nihilo  nasci  licuit,  ita  de  nihilo  licere  reparari. 
Ab  his  autem,  quae  sic  uti  scripta  sunt  in  codice  defendimus,  interstitio  quo- 
dam  maiore  separata  sunt  quae  insequuntur: 

fontium  dulcis  aqua  maria  nutrire,  in  vim  ignis  abiturum  Stoicis  constans 
opinio  est,  quod  consumpto  humore  mundus  hic  omnis  ignescat. 
Haec  apparet  nonnulla  parte  truncata  esse:  nova  sententia  transitus  parandus  erat  ab 
illis  universe  dictis  ad  enumerandas  singulorum  philosophorum  sententias;  desideratur 
etiam  aliquid  ad  integritatem  senteutiae  quae  condicionem  indicat  qua  mundum  in 
vim  ignis  abiturum  credunt  Stoici.  Haec  plura  sunt  quam  quae  certius  restitui  possint: 
satis  sit  sententiam  qualis  fere  fuerit  significasse.  In  qua  re  nos  Cicero  adiuvat, 
cuius  libros  de  natura  deorum  quanto  studio  Minucius  amplexus  fuerit,  multa  sunt 
quae  doceant;  itaque  nunc  ad  suas  rationes  retulit  quae  2,  46,  118,  leguntur:  sunt 
autem,  inquit  Stoicus  TuIIianus,  stellae  natura  flammeae:  quocirca  terrae  maris  aquarum 
vaporibus  aluntur  iis  qui  a  sole  ex  agris  tepefactis  et  ex  aquis  excitantur:  quibus  altae 
renovataeque  stellae  atque  omnis  aether  refundunt  eadem  et  rursum  trahunt  indidem, 
nihil  ut  fere  intereat  aut  admodum  paulum,  quod  astrorum  ignis  et  aetheris  flamma 
consumit.   Ex  quo  eventurum  nostri  putant  .  .  ut  ad  extremum  omnis  mundus  ignesceret, 

cum  humore  consumpto  neque  terra  ali  posset  neque  remearet  aer,  cuius  ortus  aqua 
omni  exhausta  esse  non  potest:  ita  relinqui  nihil  praeter  ignem  eqs.  Sed  accedit  locus 
alter  ex  libro  tertio  14,  37  ubi  haec  legantur:  non  iisdeni  vobis  placet  omnem  ignem 
pastus  indigere  nec  permanere  ullo  modo  posse  nisi  alatur?  ali  autem  solem  lunam 
reliqua  astra  aquis,  alia  dulcibus,  alia  marinisf  Quorum  itidem  Minucius  cum  illa 
scriberet  recordatus  videtur.  Unde  intelligitur  apud  Minucium  non  id  dici  quod  videri 
poterat,  dulcem  aquam  maria  nutrire,  sed  haec  duo  dulcis  aqua  et  maria  pari  iugo 
connexa  nescio  quid  aliud,  astra  videlicet,  nutrire  dicebantur,  fuitque  fortasse  de 
perpetua  Minucii  consuetudine  ita  scriptum:  fontium  dulcis  aqua  [et  aqua]  marina. 
Sed  hoc  utut  est,  totius  quidem  loci  rationem  videmur  nobis  recte  patefecisse  et 
auctores  sumus,  haec  ut  in  posterum  ita  edantur. 

Quis  enim  sapientium  dubitat,  quis  ignorat,  omnia  quae  orta  sunt  occidere, 
quae  facta  sunt  interire,  caelum  quoque  cum  omnibus  qtuie  ca^lo  conti- 
nentur  ita  ut  coepisse  desinere.  ***  fontium  dulcis  aqua  maria  nutrire,  in 
vim  ignis  abiturum,  Stoicis  constans  opinio  est,  quod  consumpto  humore 
mundus  hic  omnis  ignescat. 
vn.  Adhuc  Minuciani  libelli  ordinem  secuti  sumus:  nunc  praeter  ordinem 
de  capite  asini  disseremus,   cuius  mentio  fit  c.  9,  3,  ubi  haec  vulgo  leguntur. 

Nec  de  ipsis,  nisi  subsisteret  veritas,  maxime  nefaria  et  honore  praefanda 

sagax  fama  loqueretur.    Audio  eos  turpissimae  pecudis  caput  [asini]  con- 

secratum  inepta  nescio  qua  persuasione  venerari:  digna  et  nata  religio 

talibus  moribus. 

Quae  verba  (nam  de  re  omnia  nota  sunt  neque  nostra  opera  desideratur)  haec  igitur 

verba  quod  non  suo  loco  tractavimus,  timidi  sumus  et  cum  in  unam  omnes  opinionem 

ruere  videamus,   si  iis  quae  vulgo   probantur  assentiri   non  possumus,    palam  tamen 

cunctis  repugnare  verecundia  prohibente  non  audemus.    Itaque  cunctabundi  hanc  quae- 

stionem  asininam  identidem  reiecimus,  et  praestabat  fortasse  eam  omnino  non  tetigisse. 

Sed  denique  res  animum  pupugit,  ut  contra  non  audenter  sed  modeste  ire  conaremur, 

si  quid  forte  vinceremus:   verum  si  iam  id  quod  volumus  non  assequimur,  erit  tamen 

fortasse  qui  hanc  non  frustra  a  nobis  sumptam  operam  fateatur, 

Itaque  quis  non  affirmavit  post  Davisium  asini  illo  loco  non  scriptum  esse 
a  Minucio  sed  ab  interpolatore  adiectum,  qui  eam  vocem  ex  Octavii  responso  sumpserit 
(c.  28,  7)  ita  huic  convicio  occurrentis  inde  est  quod  audire  te  dicis  caput  asini  retn 
nobis  esse  dioinam.  Eamque  opinionem  posteaquam  Halmius  quoque  probavit,  nemo 
est  posteriorum  editorum  qui  non  asini  nomen  notaverit  ut  spurium:  eiecit  enim  nemo, 
ac  videntur  paene  specie  duci  ut  quam  vocem  deletum  iverunt  eam  tamen  ita  habeant 
quasi  adesset.  Quare  ne  nos  impediat  ac  ludat  vocabulum,  quod  abesse  volunt,  age 
consideremus  ea  quae  restant,  illo  ut  oportebat  reiecto:  audio  eos  turpissimae  pecudis 
caput  consecratum  inepta  nescio  qua  persuasione  venerari.  Quamnam  igitur  turpissimam 
pecudem  dicit  Caecilius?  in  unum  enim  asinum  hoc  cadere,  ut  cum  tupissima  pecus 

appelletur,  nemo  nisi  de  asino  cogitet,  quis  hoc  contenderit,  et  Ennius  aimia  inqait 
quam  aimilis  turpissinia  bestia  nobia.  Hoc  autem  in  ambiguo  relinquere,  ut  ex  adver- 
sarii  demum  responso  legentes  comperiant,  cuius  pecudis  caput  dicatur,  non  nimis 
prudentis  esse  consilii  videtur.  Quare  si  interpolator  aiini  vocem  addidit,  scriptoris 
socordiam  aliqua  parte  sublevasse  iudicandus  est.  At,  inquiunt,  coUocatio  prodit  manum 
interpolatricem :  audio  eos  turpissimae  pecudis  caput  asini  conaecratum  venerari.  Hoc 
ergo  est  quod  vindicari  oporteat,  ut  si  forte  contigerit,  interpolati  suspicione  nomen 
levetur.  Ac  nos  dum  haec  legimus  quae  sunt  apud  Festura  p.  146,  29  Th.  —  minimi 
habeatur  (flamen)  Pomonalis  quod  Pomona  levissimo  fructui  agrorum  praeaidet  pomis, 
videmur  eandem  orationis  formam  agnoscere  quae  est  apud  Minucium,  turpissimae 
pecudis  caput  asini  consecratum  venerari;  et  si  Paulus  diaconus  Festina  illa  sic  refert 
quod  Pomona  levissimo  fructui  agrorum  praesidet,  id  est  pomis,  non  est  quod  eas 
voculas  aut  Festo  addamus  aut  Minucio,  sed  apertius  ratio  indicatur  qua  descriptioni 
nomen  appositi  loco  sed  media  voce  interiecta  adnectitur.  Hoc  vero  genere  apposi- 
torum  saepius  usi  sunt  veteres,  velut  Seneca  scribit  ad  Marciam  1,  4  si  illum  ob  duas 
res  pulcherrimas  in  ohlivionem  coniectum  eloquentiam  et  libertatem  non  eruissesi  arti- 
ficiosius  paulo  sed  in  summa  rei  compariter  Apuleius  Metam.  6,  15  optimi  lovis  regalis 
ales  illa  repente  propansis  utrimque  pinnis  affuit  rapax  aquila;  et  ibidem  6,  12  inde 
de  Jluvio  musicae  suavis  nutricula  leni  crepitu  dulcis  aurae  divinitus  inspirata  sic  vati- 
cinatur  arundo  viridis.  Cadit  autem  haec  ratio  maxime  in  nomina  propria  illo  modo, 
h.  e.  seorsum  a  praemissa  laudatione,  adiecta,  velut  apud  Ciceronem  pro  Sestio  c.  3,  7 
ducit  uxorem  patre  vivo  optimi  et  calamitosissimi  viri  Jiliam  L.  Scipionis.  Putamus 
enim  hoc  revera  idem  genus  esse,  aut  quid  hoc  diflferre  dicimus  sive  a  Minucii  verbis 
turpissimae  pecudis  caput  asini  consecratum,  sive  a  Festi  levissimo  fructui  agrorum 
praesidet  poinis,  reliquisque  quae  attulimus.  Sed  addimus  alia;  pro  Muren.  9,  20 
fortissimo  et  sapientissimo  viro,  summo  imperatori  legatus  L.Lucullo  fuit;  ubi  non  defuit 
qui  nomen  proprium  demendum  censeret.  Nempe  sic  solent  praeclari  critici:  subitis 
opinionibus  abrepti  culpant  damnant  delent:  quod  ipsis  placet  tantum  consulere,  num- 
quam  quid  veteribus  probatum  fuerit,  accurata  observatione  persequi.  Itaque  in  his 
quae  Cicero  scribit  ad  Atticum  (1,  19,  8)  ut  crebro  mihi  vafer  ille  Siculus  insusurret 
Epicharmus  cantilenam  illam  suam  vanpe  xiL,  inde  a  Manutio  nomen  poetae  tantum 
non  omnes  sustulerunt.  Sed  iidem  qui  in  illa  re  Manutium  probant  patienter  ferunt 
quae  leguntur  Tusc.  disp.  4,  2,  3  gravissimus  auctor  in  Originibus  dixit  Cato  morem  apud 
maiores  hunc  epularum  fuisse.  An  vafrum  illum  Siculum  magis  notum  fuisse  quam 
Originum  scriptorem  putant?  Collocatio  autem  nominis  utrobique  eadem  est.  In  qua 
re  illud  quoque  reminiscendum  est,  veteres  nec  solum  Romanos,  etiam  Graecos  (de 
quorum  usu  nonnulla  in  prooemio  indicis  lect.  hib.  a.  1885/86  p.  10  exposita  sunt) 
saepe  nomina  addere  solere  ubi  opus  non  erat  addi  sed  tantum  plenioris  ac  rotundioris 
efficiendae  orationis  causa.  Sed  illa  nunc  nos  non  persequimur:  de  loco  tantum  appo- 
sitorum  agimus.     Cuius  generis  haec  etiam  enumeramus:   de  orat.  1,  16,  69  constat. 

hominem  ignarum  astrologiae  ornatissimis  atque  optimis  versibus  Aratum  de  caelo  stellis- 
que  dixisse;  ibid.  2,  3,  10  sive  iudicio  ut  soles  dicere  sive  ut  ille  pater  eloquentiae  de 
se  Isocratea  scripait  ipse,  pvdore  a  dicendo  .  .  re/ugisti;  ubi  nomen  Kayserus  induxit, 
defendit  Sorofius;  Tusc.  disp.  1,  18,  41  sed  hic  quidem  (Aristoxenum  dicit)  quamvis 
eruditus  sit,  sic  ut  est,  haec  magistro  concedat  Aristoteli,  canere  ipse  doceat;  ibid.  3,  15,  31 
hic  est  enim  ille  vultus  semper  idem  quem  dicitur  Xanthippe  praedicare  solita  in  viro 
suo  fuisse  Socrate,  quod  ne  C.  F.  W.  Muellerus  quidem  perferendum  duxit,  sed  nulla 
parte  dispar  est  ceteris  et  numerus  orationis  requirit  nomen  adiectum;  de  nat.  deor. 
2,  34,  88  quam  nuper  familiaris  noster  effecit  Posidonius ;  ibid.  3,  32,  80  cur  sodalis 
meus  interfectus  domi  suae  Drusus?  cur  temperantiae  specimen  ante  simulacrum  Vestae 
pontifex  maximus  est  M.  Scaevola  trucidatus?  81  cur  omnium  crudelissimus  tam  diu 
Cinna  regnavitf  Sed  ne  in  uno  Cicerone  haereamus,  cuius  multa  addi  possunt*),  Li- 
vianum  unum  apponimus,  27,  34,  7  donec  cognati  hominis  eum  causa  M.  Livii  Macati, 
cumfama  eius  ageretur,  stantem  coegit  in  senatu  sententiam  dicere^  unum  etiam  lustini, 
5,  6,  10  crudelitatem  civium  metuens  cum  octo  navibus  ad  regem  Cypriorum  concedit 
Euagoram. 

Ad  Minucium  tandem  ut  redeamus,  satisne  existimabimur  explicato  usu  late 
patente  tutati  csse  verba  eius  turpissimae  pecudis  caput  asini?  Qui  quidem  nobis  vi- 
detur,  quia  scite,  quo  erat  subtili  elegantiae  sensu,  suum  apposito  locum  assignavit, 
iniquissime  vituperatus  esse  a  doctis  et  parte  quadam  sua  spoliatus. 

vm.    Finem  facimus  disputationis  Minucianae  in  Platone.    Cuius  in  Phaedone 

cum  multa  praeclara  sunt  tum  illa  quae  gratissimo  lepore  Socrates  de  causis  et  ori- 

ginibus  fitGoloyiag  et  fjnaav&Qconiag  exsequitur  h.  e.  sermonum  odii  et  odii  hominum 

paribus  radicibus  nascentium.   Ex  qua  parte  sermonis  pauca  selegimus  quae  cum  nostro 

consilio  coniuncta  sunt:  primum  illa,  ex  quibus  occasio  rei  cognoscitur,  p.  138,  27  Sch. 

TidvTsg   ovv   axovtfaVTsg    siTCovxoiv   avriov   arjdijog  disTi&rjfisv ,    (ag   vtfrsgov 

iX^yo[i€V  ngdg  aXkijlovg}  oii  vno  tov  sfinQocd^sv  loyov  GcpodQa  nsnsta- 

fisvovg  ijfiag   ndXiv  sdoxovv  avaTaQa^ai  xai  sig  amGtlav  xaza^aXstv  ov 

fiovov  TOXg  nQOSiQijfisvoig  Xoyoig  aXXd  xai  slg  xa  vOtsqov  fisXXovra  Qi]^^- 

osa&ai,  firi  ovdsvbg  a^wi'  sifisv  XQnai  ^  xai  r«  nQccypaTa  aniGia  sltj.  — 


*)  Est  etiam  alind  genns  nominnin  a  Cicerone  additornm  praeter  necessitatem  quod 
criticis  valde  odiosum  est:  talia  dicimns  Tusc.  disp.  3,  32,  77  et  tamen  non  satis  mihi  videtur  vidisse 
hoc  Cleanthes,  suscipi  aliquando  aegritudinem  posse  ex  eo  ipso  quod  esse  summum  malum  Clennthes  ipse 
fatentur;  delent  alterum  nomen  cum  Bakio  plerique;  ibid.  2,  7,  17  magna  mekercule  laus  et  eo  ipso, 
per  quem  iuravi,  Hercule,  digna:  delent  Hercule  iidem.  Neque  uegamus  ntrobique  nomen  abesse  po- 
tuisse,  dnbitamus  qnam  recte  tollatur  quod  Cicerone  non  indignum  erat.  Ceterum  sine  offensione 
legnntnr  haec  de  div.  1,  54,  123  idem  etiam  Socrates,  cum  apud  Delium  male  pugnatum  esset  Lachete 
praetore  fugeretgue  cum  ipso  Lachete,  ut  ventum  est  in  trivium,  eadem  qua  ceteri  fugere  noluit.  Addimus 
Acad.  pr.  2,  14,  45  nam  qui  voluit  subvenire  erroribus  Eypicurus  iis  qui  videntur  conturbare  veri  cognitionem  . . 
nihil  profecit.  Delet  nomen  cum  Baitero  Muellerns,  sed  hoc  propius  accedit  ad  appositorum  genns  de 
quo  snpra  dicimus;  neve  baereas  in  eo  quod  medinm  est  nomen  in  erroribus  iis,  cf.  de  nat.  deor.  2,  9,  24. 

Deinde  de  re  ipsa  p.  140,  21  alXd  nQ&TOV  (vXaSti&afiiv  «  nd&og  fi^ 
ndd-uifisv.  T6  noXov;  ^v  d'  iyta.  Mij  /evtafts&a,  jj  iJ'  og,  fiiaoXoyot  coaneQ 
ol  fiKjdv&Qconoi  yiyvofievoi,  tog  ov*  eativ,  sifti,  b  u  av  ng  fitl^ov  xovtov 
xaxov  ndi^oi  7  Xoyovg  fiKJtjaag.  yiyvstai  di  ix  tov  avtov  xQonov  fiiaoXoyia 
te  Xtti  fnaav&QUinia.  ri  xs  yuQ  fnaavi^Qutnia  ivdvsxai  ix  xov  a(p6SQa  xivl 
maTevaat  avtv  xix*'fl9,  xa»  tiyijaaa^^at  navxdnaai  ye  aXiii^rj  elvai  xaX  vytij 
xaX  maxov  xov  dv&Qconov,  emtxa  oXiyov  vaxsQov  evQeiv  xovxov  novtjQOV 
xe  xal  dmazov  xal  avi^ig  SxeQOV'  xal  bxav  xovxo  noXXdxig  ndi^^ji  tig,  xal 
vno  xovxcov  fjtdXtaxa  ovg  dv  riyijaano  olxeioxdtovg  xe  xal  etaiQoxdxovg, 
xeXevxdiv  dij  &afid  nQoaxQOVCOV  fnaeX  xe  ndvxag  xal  ijyettat  ovdevog  ovdkv 
vyiig  elvai  x6  naQdnav  .  .  .  xal  driXov  0«  dvev  xixvtjg  xrjg  neQl  tdv&Qco- 
neia  6  xotovxog  XQ^^^f^  imxeiQet  xotg  dvd^QOonotg.  —  P.  141,  24  dXXa 
zavtfi  fiiv  ovx  ofjtoioi  ol  X6yo$  totg  dvd^Qconotg  .  .  dXX  ixeivfi,  imiddv  ttg 
maxevafi  Xoytt)  xivi  dXri&et  elvat  dvev  xijg  neQi  xovg  Xoyovg  xsxvrig,  xdnena 
oXiyov  vaxsQOV  avico  do^tj  ipevdrig  efvai,  ivioxe  fiiv  cov^  ivioxe  d'  ovx  dov, 
xai  av&ig  heQog  xai  hsQog'  . .  .  142,  11.  ovxovv  oIxtqov  dv  eirj  to  nd&og, 
el  ovxog  drj  xivog  dXrjd-ovg  xai  ^e^alov  Xoyov  xai  dvvaxov  xaxavoriaai, 
snena  Std  x6  naQayiyveai^ai  xotovtoig  tiai  Xoyotg  xoig  aviotg  xotk  fjtiv 
doxovaiv  dXrj&iaiv  slvaij  xoxs  di  fii^,  ftrj  iaviov  xig  alttono  firjdi  trjv 
savtov  dtsxviav ,  dXXd  xtXtvtcov  did  i6  dXyeiv  dafisvog  ini  xovg  Xoyovg 
d(f  savtov  xrjv  altiav  dncoaaito  xai  rjdrj  x6v  Xotn6v  ^iov  fiiamv  te  xai 
XotdoQcov  dtaxsXoi,  xcov  di  bvtcov  trjg  dXrjd^siag  ts  xai  imairjfxrjg  aitQrji>tiTj. 
Huius  disputationis  memor  fuit  ut  videtur  Minucius*)  cum  finita  Caecilii  accusatione 
priusquam  Octavius  ad  respondendum  illius  criminibus  et  conviciis  se  daret  de  recta 
disputandi  ratione  similem  in  modum  dissereret  c.  14,  3. 

—  —  quamquam  magnum  in  modum  me  subtili  varietate  tua  delectarit 
oratio,  tamen  altiua  moveor,  non  de  praeaenti  actione,  sed  de  toto  genere 
disputandi,  quod  plerumque  pro  disserentium  viribus  et  eloquentiae  po- 
testate  etiam  perspicuae  veritatis  condicio  mutetur.  4.  Id  accidere  pernotum 
5  est  auditorum  facilitate,  qui  dum  verborum  lenocinio  a  rerum  intentioni- 
bus  avocantur,  sine  dilectu  adsentiuntur  dictis  omnibus  nec  a  rectis  falsa 
secernunt  nescientes  inesse  et  iti  incredibili  verum  et  in  verisimili  men- 
dacium.  5.  Itaque  quo  saepius  adseverationibus  credunt,  eo  frequentius  a 
peritioribus  arguuntur :  sic  adsidue  temeritate  decepti  culpam  iudicis  trans- 
10  ferunt  ad  incerti  querellam,  ut  damnatis  omnibus  malint  universa  sus- 
pendere  quam  de  fallacibus  iudicare.    6.  Igitur  nobis  providendum  est  ne 


•)  In  adnotatione  addimns,  quae  scribit  Minucius  c.  16,  1  ut  conviciorutn  amarissimam  labem 
verborum  veraeium  flumine  diluamus,  in  memoriam  revocare  qnae  snnt  apud  Platonem  iu  PLaedro 
p.  23,  1 1  int&vjuu!  noTif/o)  koyii)  oloy  «kfivqay  dxoiiv  anoxkvcaa&at. 

odio  identidem  sermonum  omnium  laboremus,  ita  ut  in  exsecrationem  et 

odium  hominum  plerique  simpliciores  efferantur.  nam  incaute  creduli  cir- 

cumveniuntur  ab  iis  quos  bonos  putaverunt:  mox  errore  consimih  iam  sus- 

15     pectis  omnibus  ut  improbos  metuunt  etiam  quos  optimos  sentire  potuerunt. 

Apertum   est  vel  obiter  legenti  haec   cum  illis  cum  in   universo   disputationis   argu- 

mento  tum  in  multis  sententiis  singulis  magnum  in  modum  conspirare:   quae  singu- 

latim  persequi  velle  per  omnia  otiosum  est.     Tantum  dicimus  brevi:   Minuciana  qui 

impenso  studio  ad  Platonis  exemplum  retulerit  sic  scribenda  esse  intelliget  ut  supra 

ad  codicis  fidem  exacta  dedimus,  neque  aut  iudicis  (9)  mutandum  fuisse  aut  adsidue  (9) 

vel  quod  sequitur  identidem  (12),   quorum   utrumque   ex  Platonis  oratione  satis   fidei 

nanciscitur;  eum  vero  editorum  Minucii  qui  taedio  scribi  oportere  pro  odio  sermonum  (12) 

coniectaret  longius  a  vera  ratione  aberrasse. 

Scr.  m.  Decembri  a.  MDCCCXCm. 


